SKUPINI PIKAPOLONICE IN NAVIHANČKI VRTNARIMO

V okviru Eko projekta (Semena in vrtovi-Šolska vrtilnica) imamo v ta namen ob igrišču vrtca na razpolago dve gredici. V cel proces smo aktivno vključili dve skupini otrok vrtca (Navihančki in Pikapolonice). Otroci so stari 3-5 let. Zavedamo se, da se je potrebno vračati k naravi, k obdelovanju zemlje in pridelavi hrane na »domačem« vrtu. Tako smo dali poudarek temu, da otroci preko vseh letnih časov spoznavajo dogajanje na vrtu. Vsi skupaj pridobivamo različne izkušnje o delu; seznanjamo se z orodjem za obdelavo, spoznavamo razliko med semenom in sadiko. Spoznavamo, kaj vse je potrebno, da vrtnine in zelišča zrastejo. Veselimo se dosedanjih pridelkov (redkvice, solata, drobnjak, melisa) in tudi pridelkov, ki jih bomo pobirali in uživali ob zaključku letošnjega šolskega leta.